## Naputak o ostvarivanju prava na povrat 50 uplaćenih doprinosa za mirovinsko i zdravstvenog osiguranje koje uplate poslodavci sa sjedištem, odnosno s prebivalištem na području grada Vukovara i grada Il

### NN 49/2002 (3.5.2002.), Naputak o ostvarivanju prava na povrat 50 uplaćenih doprinosa za mirovinsko i zdravstvenog osiguranje koje uplate poslodavci sa sjedištem, odnosno s prebivalištem na području grada Vukovara i grada Il

# MINISTARSTVO FINANCIJA I MINISTARSTVO ZA JAVNE RADOVE, OBNOVU I GRADITELJSTVO

969

Na temelju članka 17. i 39. Zakona o
sustavu državne uprave (»Narodne novine«, br. 72/0-93, 48/99 i 15/00), a u vezi
s član­kom 23. Zakona o obnovi i razvojU Grada Vukovara (»Narodne novine« broj
44/01) ministar financija i ministar za javne radove, obnovu i graditeljstvo,
donose

## NAPUTAK

### o ostvarivanju prava na povrat 50% uplaćenih doprinosa za mirovinsko i zdravstveno osiguranje koje uplate poslodavci sa sjediŠtem, odnosno s prebivalištem na području Grada Vukovara i Grada Iloka te općina Tovarnik i Lovas

Članak 1.

Ovim Naputkom uređuju se uvjeti, način i
postupak ostvarivanja prava na povrat 50% uplaćenih doprinosa za mirovinsko i
zdravstveno osiguranje poslodavaca koji obavljaju poslovnu djelatnost sa
sjedištem, odnosno s prebivalištem na području grada Vukovara, grada Iloka te
općina Tovarnik i Lovas sukladno članku 23. Zakona o obnovi i razvoju Grada
Vukovara (»Narodne novine«, br. 44/01 – u daljnjem tekstu: Zakon) i Odluci
Vlade Republike Hrvatske o primjeni poticajnih mjera na području grada Iloka,
općine Tovarnik i općine Lovas (»Narodne novine«, br. 24/02).

Članak
2.

Poslodavcem
iz članka 1. ovog Naputka ne smatra se poslodavac kojemu se izdaci za plaću
odnosno djelatnost osiguravaju:

-
u državnom proračunu,

-
u proračunu jedinica lokalne samouprave,

- u izvanproračunskim fondovima.

Članak 3.

Pravo na povrat 50% uplaćenih doprinosa za mirovinsko i
zdravstveno osiguranje za zaposlenike s prijavljenim prebivališ­tem na području
gradova i općina iz članka 1. ovog Naputka ostva­ruje poslodavac koji ima
registrirano sjedište, odnosno prebi­valište na istom području.

Pravo na povrat uplaćenih doprinosa iz stavka 1. ovog
članka ostvaruje i fizička osoba koja ima registriranu djelatnost i prebi­va­lište
na područjima iz članka 1. ovog Naputka.

Članak 4.

Pravo na povrat uplaćenih doprinosa iz članka 3. ovog Na­put­ka
poslodavci ostvaruju od dana 24. svibnja 2001., a ne i na povrat doprinosa koje
su morali platiti do 24. svibnja 2001. bez obzira što su te doprinose platili
nakon stupanja na snagu toga Zakona.

Pravo na povrat uplaćenih doprinosa ne odnosi se na
uplatu mirovinskog doprinosa po osnovi kapitalizirane i individualizirane
štednje II. stupnja.

Članak 5.

Poslodavci iz članka 3. ovoga Naputka podnose zahtjev za
ostvarivanje prava na povrat uplaćenih doprinosa iz članka 3. ovog Naputka na
obrascu, koji je tiskan uz ovaj Naputak, Hrvat­skom zavodu za mirovinsko
osiguranje – Područnoj službi Vukovar i Hrvatskom zavodu za zdravstveno
osiguranje – Područnom uredu Vinkovci (u daljnjem tekstu: zavodi).

Zahtjevu iz stavka 1. ovoga članka prilaže se:

- sudski ili drugi odgovarajući akt o registraciji ili
odobrenju o obavljanju poslovne djelatnosti (izvod iz registra Trgovačkog suda,
obrtnica ili drugi odgovarajući akt o obavljanju djelatnosti)

- preslika osobne iskaznice.

Članak 6.

Zavodi iz članka 5. stavka 1. ovoga Naputka, će nakon
provjere statusa poslodavca i zaposlenika te utvrđivanja činjenice da su
uplaćeni doprinosi, zahtjev za povrat doprinosa iz članka 5. ovoga Naputka,
dostaviti Hrvatskom zavodu za mirovinsko osiguranje odnosno Hrvatskom zavodu za
zdravstveno osiguranje, Središnjoj službi u Zagrebu (u daljnjem tekstu:
Zavodi).

Zavodi iz stavka 1. ovoga članka će podatke objediniti i
navesti brojčanu oznaku s kojih će se skinuti ti prihodi i dostaviti
Financijskoj agenciji Središnji ured u Zagrebu, ul. Grada Vukovara 70 (u
daljnjem tekstu: Agencija)

Agencija iz stavka 2. ovog članka će na temelju
dostavljenih zahtjeva, a na teret računa državnog proračuna, izvršiti povrat
doprinosa poslodavcima iz članka 3. ovog Naputka.

Agencija iz stavka 2. ovoga članka, o izvršenim povratima
doprinosa izvijestit će Državnu riznicu i Zavode iz stavka 1. članka 6. ovog
Naputka.

Članak 7.

Zahtjevi koji ne budu u skladu sa ovim Naputkom, vratit
će se podnositeljima zahtjeva.

Članak 8.

Obrazac
iz članka 5. ovog Naputka je njegov sastavni dio.

Članak 9.

Ovaj
Naputak stupa na snagu osmog dana od dana objave u »Narodnim novinama«.

    Klasa: 140-01/02-01/73   Klasa:
080-01/01-01/1

    Urbroj: 513-05/02-1         Urbroj: 516-01-02-71

    Zagreb, 26. travnja 2002.  Zagreb,
26. travnja 2002.

Ministar
financija                                               Ministar
za javne radove,

**dr. Mato Crkvenac,** v. r.                                obnovu
i graditeljstvo

                                                                        **Radimir
Čačić,** v. r.

if !supportEmptyParas endif

![](dodatni/358181.gif)

Naputak, NN 49/2002-969